Taloudenhoitoapulainen pitää ilmoituksen mukaan huolta muun muassa historiallisista maljakoista ja korvaamattomista maalauksista.

Daily Mailin mukaan Englannissa etsitään avustajaa korkea-arvoiseen tehtävään. Kuningatar Elisabet etsii taloudenhoitoapulaista kuningasperheen asuntona tunnettuun Buckinghamin palatsiin.

Yksi onnellinen työnhakija pääsee pian muuttamaan kuningattaren kanssa samaan osoitteeseen.­

Kuningattaren uusi alainen pääsee asumaan kuningattaren kanssa saman katon alle ja häneltä odotetaan asuntonaankin toimivan Buckinghamin palatsin sisätilojen siivoamista ja hoitoa aina matoista huonekaluihin ja historiallisiin esineisiin ja korvaamattomiin maalauksiin.

Apulainen pääsee myös avustamaan vieraiden vastaanottamisessa ja erilaisissa tilaisuuksissa.

Apulaisen tehtävänä on myös osallistua erilaisiin tapahtumiin ja avustaa niissä.­

Tulevan taloudenhoitoapulaisen tulee pitää työtään tärkeänä ja olla tunnollinen työntekijä, ja häneltä odotetaan hyviä viestintä- ja ajanhallintataitoja.

Työn kerrotaan olevan hieman erilaista kuin tavanomainen taloudenhoitotyö, sillä ilmoituksen mukaan työntekijä asuu kuningasperheen virallisena asuntona tunnetussa Buckinghamin palatsissa.

– Tulet työskentelemään ja asumaan upeissa historiallisissa puitteissa, kerrotaan työpaikkailmotuksessa.

Apulaisen tehtävänä on pitää huoli siitä että palatsi on edukseen hänen kollegoilleen, vieraille ja kuninkaalliselle perheelle.

1700-luvulla valmistuneessa Buckinghamin palatsissa riittää siivoamista ja kunnossa pidettävää.­

Ilmoitus ei kerro, millaista palkkaa kuninkaallisissa puitteissa työskentelevä taloudenhoitaja saa, vaan palkkaustiedoissa kerrotaan palkan olevan kilpailukykyinen. Vuonna 2014 vastaavaa työtä mainostettiin yllättävän matalalla vuosipalkalla. Tällöin työstä tarjottiin korvaukseksi 14 000 puntaa eli noin 16 500 euroa.

Kuningattaren maksama matala palkka ihmetyttää.­

Työn palkka on herättänyt ihmetystä esimerkiksi Daily Mailin sivustolla, jossa monet kommentoivat palkkauksen olevan huomattavasti Lontoon keskitasoa alempana.

– He todella maksavat huonosti, ihmettelee eräs kommentoija.

– En tekisi tuota työtä vaikka saisin kaikki maailman rahat, jatkaa toinen.

– Kuningatar tunnetaan erittäin matalista palkoista, toteaa eräs.

– En tekisi tuota työtä kenellekään, tiivistää närkästynyt nainen.

Matalahko palkka voi selittyä sillä, että sen lisäksi työntekijälle tarjotaan korvauksena täyspäiväisestä työstä ilmainen asuminen ja ruokailu palatsissa sekä 33 päivää vuosilomaa.

Taloudenhoitoapulaisen tehtäviin kuuluu mittaamattoman arvokkaista esineistä ja maalauksista huolehtiminen.­

Buckinghamin palatsi työllistää tällä hetkellä noin 800 ihmistä.

Edit 13:56 Korjattu kuningattaren nimen kirjoitusasu.